Pistolen ble funnet i rundkjøringa 100 meter fra Politihuset på Hamar 4-5 timer etterpå. Det skriver Hamar Arbeiderblad.

Mannen som fant pistolen leverte den på politistasjonen.

– Flau episode

Mannen som fant pistolen trodde først han så ei lommelykt. Men det viste seg å være en 9 mm Heckler & Koch P30, som er politiets nyeste tjenestevåpen. Pistolen var uten magasin og uten skudd i løpet.

23-åringen som fant våpenet, er selv skytter og eier av et lignende våpen.

– Jeg visste umiddelbart at det var et politivåpen, sier han til HA.

Han mener politiet skal være glad det var en våpenkyndig kar som fant pistolen.

Politimester Tormod Bakke sier at episoden er flau, men er ikke sikker på om det blir oppretta noen disiplinærsak mot politimannen.

– Han har på en måte fått sin straff. Dette er flaut for han, sier Bakke til VG .